[bookmark: _Hlk123549325]Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 04/18., 112/19 i 17/25), pročelnica Upravnog odjela za komunalno gospodarstvo, uređenje prostora i zaštitu okoliša Grada Čazme raspisala je Natječaj

koji je objavljen u „Narodnim novinama“ broj 121/2026 od 23. listopada 2026. 


za prijam u službu na radno mjesto Referent za komunalno gospodarstvo (Referent 2.) u Upravnom odjelu za komunalno gospodarstvo, uređenje prostora i zaštitu okoliša Grada Čazme– jedan izvršitelj/ica, na neodređeno vrijeme, uz obavezni probni rad u trajanju od tri mjeseca, mjesto rada Grad Čazma

1.	UPUTE  I  OBAVIJESTI  KANDIDATIMA

Izrazi  koji  se  koriste  u  ovim Uputama,  a  imaju rodno  značenje  koriste  se  neutralno  i  odnose se jednako na muški i ženski spol.

Opis poslova radnog mjesta  

- obavlja poslove evidentiranja i ažuriranja novih obveznika komunalne naknade i komunalnog doprinosa, evidenciju zakupa javnih površina, zakupa poslovnog prostora i najma stanova, obavlja poslove razreza, zaduživanje i naplate komunalne naknade i komunalnog doprinosa, ispostavlja opomene i sudjeluje u prisilnoj naplati komunalne naknade i komunalnog doprinosa, vodi evidenciju rješenja o komunalnom doprinosu 
- sastavlja stečajne prijave, knjiži izvode FINE i mjesečno ih usklađuje, vodi postupak za oslobađanje plaćanja komunalne naknade i sastavlja rješenja o oslobađanju, rješava žalbe, sudjeluje u pripremi rješenja, uplatnica i rješenja za otpremu 
- izrađuje mjesečna usklađenja, ispis opomena i prisilnu naplatu, prati propise iz djelokruga rada, surađuje s drugim upravnim tijelima Grada, tijelima javne vlasti, fizičkim i pravnim osobama radi izvršenja poslova iz svog djelokruga rada, obavlja i druge poslove po nalogu pročelnika 

Podaci o plaći
Plaću čini umnožak osnovice za obračun plaće u iznosu od 900,00 EUR bruto i koeficijenta složenosti poslova radnog mjesta 1.72 uvećan za 0,5 % za svaku navršenu godinu radnog staža, sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine” broj 28/10 i 10/23).

Prethodnoj provjeri znanja kandidata mogu pristupiti samo kandidati koji ispunjavaju formalne uvjete iz javnog natječaja. Prethodna provjera znanja (opći i posebni dio) i sposobnosti kandidata (znanje rada na računalu kroz pisani test) obavlja se putem pisanog testiranja i intervjua. 

2. 	PRAVNI IZVORI ZA PRIPREMANJE KANDIDATA ZA TESTIRANJE

Provjera znanja bitnih za obavljanje poslova radnog mjesta na koje se prima – PISANA PROVJERA ZNANJA 
Pitanja kojima se testira provjera znanja bitnih za obavljanje poslova radnog mjesta za koje je raspisan javni natječaj temelje se na sljedećim propisima: 

OPĆI DIO:
1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)

POSEBNI DIO:
1. Zakon o komunalnom gospodarstvu („Narodne novine“ broj 68/18, 110/18, 32/20, 145/24)
1. Odluka o komunalnom redu Grada Čazme (Službeni vjesnik broj 19/19 i 80/21) 
-----------------------------------------------------------------------------------------------------------
* POZIV ZA TESTIRANJE BIT ĆE OBJAVLJEN NAJMANJE 5 DANA PRIJE TESTIRANJA NA WEB-STRANICI I OGLASNOJ PLOČI GRADA ČAZME S LISTOM KANDIDATA KOJI ISPUNJAVAJU FORMALNE UVJETE NATJEČAJA

3.	PRAVILA I POSTUPAK TESTIRANJA

Prije samog početka testiranja od kandidata će biti zatraženo predočavanje odgovarajuće identifikacijske isprave radi utvrđivanja identiteta. 

Kandidati koji ne mogu dokazati svoj identitet odgovarajućom identifikacijskom ispravom neće moći pristupiti testiranju.

 Za kandidata koji ne pristupi testiranju smatrat će se da je povukao prijavu na javni natječaj. 

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera znanja traje 60 minuta (opći i posebni dio), a nakon provjere znanja, održati će se provjera sposobnosti – znanje rada na računalu u daljnjem trajanju od 60 minuta. 

Kandidati su dužni pridržavati se utvrđenog vremena i rasporeda postupka.

Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija;
· razgovarati s ostalim kandidatima, niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Za svaki dio provjere znanja i sposobnosti dodjeljuje se od 1 do 10 bodova.  Intervju se provodi samo s kandidatima koji su ostvarili najmanje 50% bodova iz provjere znanja i sposobnosti na provedenom testiranju.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje. Kandidati koji su pristupili testiranju imaju pravo uvida u rezultate provedenog postupka. 

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervju.

Povjerenstvo dostavlja Izvješće o provedenom postupku Službenici ovlaštenoj za privremeno obavljanje poslova pročelnika, Izvješće potpisuju svi članovi Povjerenstva. 

Službenica ovlaštena za privremeno obavljanje poslova pročelnika donosi rješenje o prijmu u službu, koje će biti dostavljeno svim kandidatima prijavljenim na javni natječaj.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja
